สวัสดีค่ะ หนูประจำเดือนมาไม่ปกติมาตลอด มาแค่ปีละครั้งสองครั้ง ครั้งละประมาณ 6-7วัน เคยไปหาเมื่อปีที่แล้ว อัตราซาวมีไข่ในรังไข่เยอะ ให้ยาปรับฮอร์โมนมากิน แล้วก็ไปพบทุกเดือน ให้กินยา 10วัน หลังจากนั้นสองสามวันประจำเดือนก็จะมา เป็นอยู่ประมาณสามเดือน พอเข้าเดือนที่สี่ กินยาปกติแต่ประจำเดือนก็ยังไม่มา ซึ่งช่วงนั้นเรียนหนักมากไม่มีเวลาไปหาตามที่นัดเลย ผ่านมาเกือบปีแล้ว ประจำเดือนก็ไม่มาอีกเลย คุณให้คำแนะนำหนูหน่อยค่ะ หนูกลัวมากเลย😭😭 ขอบค่ะคุณ 🙏🏼🙏🏼🙏🏼🙏🏼🙏🏼
ไม่ต้องกังวลใจนะคะ ฟังดูแล้วน่าจะเป็นโรคถุงน้ำในรังไข่ซึ่งส่งผลให้ระดับฮอร์โมนในร่างกายผิดปกติและทำให้ประจำเดือนมาน้อยและไม่สม่ำเสมอ จนถึงขาดหายไปได้ เป็นการดำเนินโรคปกติค่ะ เนื่องจากโรคนี้เป็นโรคที่มีความซับซ้อน ควรพบแพทย์เฉพาะทางคือสูตินรีแพทย์และได้รับการดูแลรักษาต่อเนื่องค่ะ แนะนำให้ไปพบสูตินรีแพทย์ท่านเดิมหรือท่านใดก็ได้โดยเร็วที่สุดค่ะ